ming030890/wiki-yue-high-quality huggingface dataset:
肇東

肇東（粵拼：siu6 dung1）係中國黑龍江綏化嘅縣級市，位於黑龍江南部。面積4332 km²，市區規劃面積50 km²，建成面積36 km²；人口87萬（2016年），其中城區人口30萬，農村人口63萬（約係2015年數據）。
肇東地處松嫩平原中部草甸草原，位於松花江中游北岸，地勢平坦，沿江有大片草地，中部、北部多係鹽鹼地，氣候上屬中溫帶大陸性氣候。交通上有濱洲鐵路、301國道、305省道、G10綏滿高速經過，松花江亦可以通航。當地有金代嘅八里城古蹟。

現名
肇東市中華民國肇東設治局（1912年~1914年）肇東縣（1914年之後）中華人民共和國肇東縣（1949年~1986年）肇東市（1986年之後）
「肇東」嘅意思係「肇州東部」，佢同「肇源」一樣從肇州分出，佢哋三個合稱做「三肇」。「肇」嘅意思係「肇興、開始」，當年金太祖完顏阿骨打就喺三肇度大敗遼軍、建立金國，所以喺呢度設「肇州」紀念，有「肇基王績」嘅含義。
肇東地方原本係遊牧民族領地，隋唐時係靺鞨，十三世紀末葉之後主體民族係蒙古族。金國建立後，天會八年（1130年）喺今日肇東四站鎮西南3公里嘅地方起八里城，係當時嘅軍事重鎮。清朝順治五年（1648年）呢度歸郭爾羅斯後旗。光緒九年（1883年）扎薩克府（旗公府）從公營子（今日肇源茂興鎮西）搬到老爺屯（今日肇東四站鎮東興村）。之後光緒年間出放蒙墾，多咗移民，喺光緒三十四年（1908年）肇州直隸廳喺昌五城（昌五鎮）設肇東分防。
民國成立後，1912年11月5號，肇東分防改爲肇東設治局。設治局係民國時屬省嘅二級政區，係設縣前做籌備嘅過渡政區。1914年7月11號，肇東設治局升為肇東縣。之後肇東嘅縣置一直延續，到1986年9月8號，由縣升為肇東市。
喺1912年到1937年間，肇東政府駐地喺昌五，喺1937年12月3號，肇東縣公署從昌五城搬到滿溝（而家肇東鎮），之後一直駐嗰度。因爲之前嘅駐地喺昌五，所以肇東設治局又有種嗌法爲「昌五設治局」。肇東鎮一帶原本叫甜草崗，因爲笪崗地出產甜甘草；後來俄國人鋪東清鐵路來呢處設站時，因爲係蒙古郭爾羅斯後旗嘅牧地，所以俄國人起名做「蒙古站」，站名嘅俄文發音後來畀當地諧音成「滿溝站」；1939年搞街村制時，定名做滿溝街，政府駐地改來呢度後，爲咗同縣名一致，1940年5月1號滿溝街改叫肇東街。
隸屬同領域變動方面，初時屬龍江道，1929年2月廢道，由黑龍江省直轄做二等縣。滿洲國時期初屬黑龍江省，1934年12月改屬濱江省，1935年9月而家縣西南部份嘅第三區大部（四站、西八里、澇洲、德昌、五里明）劃畀郭爾羅斯後旗。滿洲國崩潰後，1945年12月屬哈西專區，1946年3月屬吉江行政區，當年4月郭爾羅斯後旗嘅八里、四興（卽四站）、向陽、三星、同仁村，呼蘭縣嘅樂安、安居、長發、萬寶村劃入新設嘅樂安縣。當年5月，撤銷吉江，改屬嫩江省，當年7月，樂安併入肇東。1947年2月到9月間屬黑嫩聯合省第四專區，黑嫩分開後，屬嫩江省，1949年5月，嫩江併入黑龍江，肇東跟住改屬，由黑龍江省直轄。1958年8月25號劃畀哈爾濱市；1959年12月14號，肇東嘅萬寶公社畀咗哈爾濱道裏區，遞年1月執行。1960年5月12號，肇東由哈爾濱改屬松花江專區，之後松花江專區改名做綏化專區/地區，之後演變成而家嘅綏化市。

政區
肇東轄4條街道、12個鎮、9個鄉、2個單位，之下再分爲33個社區、186條行政村：
街道：朝陽區街道、東昇區街道、西園區街道、正陽區街道
鎮：肇東鎮、昌五鎮、宋站鎮、五站鎮、尚家鎮、姜家鎮、里木店鎮、四站鎮、澇洲鎮、五里明鎮、黎明鎮、西八里鎮
鄉：太平鄉、海城鄉、向陽鄉、洪河鄉、躍進鄉、德昌鄉、宣化鄉、安民鄉、明久鄉
單位：四方山農場、澇洲魚種場
喺2015年，西八里由鄉升爲鎮。
肉乾

肉乾係將肉食用醬去醃之後風乾嘅嘢食，可以保存一段長時間，亦係東南亞常見嘅特產。
肉卷

肉卷係一味美國菜式，將免治肉（多數係牛肉）、洋蔥粒同其他香料溝埋整成卷狀，再放落焗爐焗熟，食嗰陣切片淋醬。
肇慶高新技術產業開發區

肇慶高新技術產業開發區係中國廣東肇慶一區，面積34平方公里，人口2萬。
肇輝臺

肇輝臺（英文：Shiu Fai Terrace），係香港灣仔一條馬路，喺跑馬地天主教墳場以西嘅山丘，大致係東南、西北走向，由司徒拔道開始，另一邊係掘頭路。佢沿路都係豪華住宅。
條路以將嗰處山坡改造成平臺去起住宅嘅商人簡孔昭（字肇輝，南洋兄弟煙草創辦股東之一）命名。
肇源

肇源（粵拼：siu6 jyun4）係中國黑龍江省大慶市嘅縣。面積4198km²，人口45萬，郵政編碼166500。縣府駐肇源鎮。轄8個鎮、5個鄉、3個民族鄉、7個單位。
鎮：肇源鎮、三站鎮、二站鎮、茂興鎮、古龍鎮、新站鎮、頭臺鎮、古恰鎮
鄉：福興鄉、薄荷臺鄉、和平鄉、民意鄉、大興鄉
民族鄉：超等蒙古族鄉、義順蒙古族鄉、浩德蒙古族鄉
單位：肇源農場、種畜場、新立良種繁育場、立陡山良種場、果樹示範場、經濟作物示範場、茂興湖水產養殖場

史
肇源原先係肇州嘅轄地，係由肇州分出來嘅。「肇源」嘅意思係「肇興之源」，呢個同金太祖有關。
金太祖完顏阿骨打喺呢度打敗遼軍（肇源茂興鎮一帶），成立金國，認為呢處係佢「祖宗肇興」之處，所以設咗個州叫「肇」，爲「肇州」，肇州嘅府治喺肇源茂興鎮。
滿洲國時期，1934年因為肇源地方水浸，於是肇州縣治搬咗去肇州鎮，肇源茂興鎮成為舊縣城。
1935年滿洲國將原駐肇東嘅郭爾羅斯後旗搬來呢處，然後將肇州沿嫩江、松花江一帶、舊縣城地方分咗出去，成立肇源縣。
1936年改叫郭爾羅斯後旗。
1956年先改返做肇源縣。
因為肇源、肇東都係從肇州分出，所以三者合稱「三肇」。
肉丸

肉丸係指以剁碎咗嘅肉為主做成嘅波形食品，響世界各地都有唔同特色嘅肉丸，例如歐洲嘅某啲肉丸會撈埋啲麵包碎、洋蔥、香料或者雞蛋。
臼井幸平

臼井幸平（1979年7月16號—）係日本足球員，司職後衞，效力過湘南比馬，橫濱FC，山形山神，及栃木SC。
臼井雅基

臼井雅基 ，係日本嘅一個男配音員。

配音作品一覽
呢個表唔完整，歡迎加料。
臼齒

臼齒／大臼齒係哺乳類動物排喺邊嗰種牙，主要用嚟磨碎嘢食。人嘅第三隻臼齒係青少年時期或之後先至生出嚟，叫做智慧牙。
廣東話當中嘅大牙包括臼齒及前臼齒。
舂坎灣

舂坎灣（Chung Hom Wan），又寫舂磡灣，係香港一海灣，近南灣同舂坎角，係個游水海灘。
舂坎角泳灘

舂坎角泳灘，香港泳灘之一，喺舂坎角，舂坎角道對落，舂坎角公園隔籬，英文叫Chung Hom Kok Beach。行政上歸南區。設施有泳灘、燒烤場。歸康樂及文化事務署管。
臼井貫太

臼井貫太（1999年10月9號—）係日本足球員，司職後衞，效力大阪飛腳。
臼井理惠

臼井理惠（1989年12月28號—）係日本足球員，踢後衞，曾經喺2014年為日本女子足球代表隊出場6次。
舂坎角

舂坎角，又寫做舂磡角，舊時叫舂磑，係香港港島南區赤柱西面一個地方，而家嗰度係一個豪宅區。
大明時《粵大記》載有舂磑，喺現時舂坎角最早文獻。
舂坎角公園

舂坎角公園（英文：Chung Hom Kok Park）係香港一公園同遊樂場，喺舂坎角西南端，舂坎角道𡰪𡰪。公園有燒烤場，亦有幾個觀景亭，可以望出南中國海。
5納米製程

5納米製程係半導體製程嘅一個水平，喺2020年達成。三星電子同台積電2020年開始咗大量生產5納米晶片。
6

6（粵拼：luk6）係5同7之間嘅自然數。

漢字
此數目通常寫成六；若果要避免以後俾人簒改或者睇唔清，會用大寫陸。
5歐羅銀紙

歐羅五蚊紙（粵拼：au1 lo4 ng5 man1 zi2）係喺冚唪唥歐羅銀紙入面面值最細嘅銀紙，喺2002年嗰陣正式流通。
6.22民間全民投票

6.22民間全民投票係一個由香港大學民意研究計劃設計畀香港市民全民投票嘅系統，等市民響真普選聯盟方案、人民力量方案同學界方案三個政改方案揀一個，畀佔領中環運動去推薦。除咗網上投票、手提電話應用程式投票，亦設有人手投票。
60

60係59同61之間嘅自然數。唐字寫成六十。

唐字
六十為其通常寫法。若果要避免以後俾人簒改或者睇唔清，會用大寫陸拾。

讀音
内文：十 § 讀法
「六十」除咗可以讀「粵拼：luk⁶ sap⁶」之外，重有另外一個白讀音。

數學性質
合成數：
過剩數
半完全數：
第 9 個高合成數。
十進制入面嘅哈沙德數。
十進制入面嘅奢侈數。
正六十邊形可以用尺規作圖畫出來。

科學
Buckminsterfullerene C60 每粒分子有 60 粒碳原子，形狀好似個足球咁。
60 係釹嘅原子序數。
第一種被發現嘅富勒烯係buckminsterfullerene C60，佢每個分子都有 60 粒碳原子，形狀好似個足球咁。
喺部分地方，例如日本西、南韓、臺灣、菲律賓、沙地阿拉伯、美國等等，家用電器嘅頻率係 60 Hz。

唔同文化嘅數子系統
巴比倫數字
巴比倫數字係用六十進制嘅。而喺中國古代，60 呢個數字喺曆法入面扮演咗一個好重要嘅角色，因爲佢哋會用天干同地支嚟數年份同日子，而一個甲子（即係一個循環）就係 60 年。

音樂
喺 MIDI，60 號音係中央 C。

運動
喺飛鏢運動入面，一枝鏢最高可以攞到 60 分。

人類文化
結婚六十週年叫做「鑽婚」，而機構成立六十週年就叫「鑽禧」。
論語入面記載孔子自稱「六十而耳順」。
教育上（尤其係小學），通常以 60 分為合格。
一個鐘頭有 60 分鐘，一分鐘有 60 秒。
馬來西亞嘅國際電話區號係 +60。
5號幹線

5號幹線係香港九龍南到新界西南嘅一條幹線公路，連接九龍觀塘區牛頭角同新界西荃灣區荃灣，入面包括一條免費行車隧道：啟德隧道。
5號幹線途經路段有：啟福道、啟德隧道、東九龍走廊、漆咸道北、漆咸道南、加士居道天橋、渡船街天橋、西九龍走廊、荔枝角道、荔枝角大橋、葵涌道、荃灣路。幹線沿途同1號幹線、2號幹線、3號幹線、7號幹線同埋9號幹線連接。
科學運算

科學運算（computational science）係指喺科學上建構數學模型嚟模擬同分析所研究嘅現象嘅做法，例子有電腦模擬。
科學革命

科學革命係指16世紀開始歐洲嘅科學急速發展嘅時期，數學、物理學、天文學、生物學（包括人體解剖學）同化學都有好大嘅進步，亦係由文藝復興過渡到啟蒙運動嘅階段。
科密原始森林

科密原始森林係俄羅斯一個原始森林，喺俄羅斯西北面嘅科密入面，佔地32,900平方公里，經已被列入聯合國教科文組織世界自然遺產。
科密文

科密文（коми кыв），又叫科米文，係俄羅斯科密嘅語文，大約22萬人用緊。
科學館站

科學館站（粵拼：fo1 hok6 gwun2 zaam6；英文：Science Museum Station）係深圳地鐵1號線一個站，喺上步路同松嶺路之間嘅深南中路，近住深圳科學館。個站2004年12月28號啟用。
科尼科瓦亞河

科尼科瓦亞河係俄羅斯一條河，由薩哈共和國負責管轄，河道全長141公里，流域面積約1,070平方公里，河水主要嚟自融雪同2雨水，最終注入西伯利亞海。
科工館車站

科工館車站係臺灣鐵路公司屏東線嘅一個鐵路車站。
葵涌青山公路休憩處

葵涌青山公路休憩處，香港公園之一，遊樂場之一，喺新界葵涌青山公路，昌榮路交界之處，英文叫Kwai Chung Castle Peak Road Sitting-out Area。行政上歸葵青區。設施有狗公園、寵物公園。
葵盛圍

葵盛圍，香港一路，喺新界葵涌，葵盛一帶，行政上歸葵青區。佢圍住葵盛邨而名。條路喺山，環回曲折，東面起自大窩口道，亦回到東面，終於大窩口道。
東面大窩口道交界，起自基督教香港信義會天恩堂。西南而行，至棉紡會中學，同葵盛路交界。至葵盛圍花園，同盛福街交界。之後轉北而返回東，同葵聯路交界。輾轉東北而行，同葵孝街交界。至循道衞理聯合教會李惠利中學，同葵葉街交界。至東華三院陳兆民中學，同葵合街交界。至聖公會仁立小學，返返大窩口道。
由於二十世紀六十年代，香港難民潮後又有嬰兒潮，葵涌學齡兒童眾多，依帶當時新拓展，起咗好多學校。故此葵盛圍亦相多學校。
葵涌康樂設施，葵盛泳池亦設喺佢南面。而南葵涌賽馬會分科診療所，亦設喺佢南面。

文
英文寫做Kwai Shing Circuit。
22°21′38″N 114°07′14″E﻿ / ﻿22.36043°N 114.12067°E﻿ / 22.36043; 114.12067
葵涌道

葵涌道（Kwai Chung Road）係香港新界葵涌一條公路，南接荔枝角道，北接青山公路葵涌段，荔景站以南路段係5號幹線一部份，係連接九龍市區同新界葵青區同荃灣區嘅主幹道。路名原本叫荔荃道，通車前改返用嗰區地名葵涌做路名。
維基同享有多媒體嘅嘢：Kwai Chung Road
葵涌醫院

葵涌醫院（Kwai Chung Hospital）係香港新界葵青區一間公立精神科醫院，喺1981年創辦，而家由醫院管理局管理，係九龍西聯網其中一間醫院，地址係新界葵涌葵涌醫院道3-15號。

簡介
葵涌醫院喺1981年成立，專門照顧急性同慢性嘅精神科成年人/青少年/兒童，同時提供多項附屬精神科服務，並由多個專職醫療服務支援。此外，醫院致力發展社區外展隊，共營運五間精神科門診診所。醫院同多間中途宿舍、庇護工場、教育同社會福利機構合作，提供持續嘅護理服務，幫助精神病患者重新投入社區。
葵涌邨

葵涌邨，香港公共屋邨之一，喺新界葵涌，山上葵涌新區。邨喺大窩口道同上角街一帶，有十六座樓，重建後一九九七年入伙。
葵盛圍遊樂場

葵盛圍遊樂場（英文：Kwai Shing Circuit Playground）係香港一公園同遊樂場，喺新界葵涌葵盛葵盛圍，行政上歸葵青區。設施有羽毛球場同籃球場。
維基同享有多媒體嘅嘢：Kwai Shing Circuit Playground
葵盛游泳池

葵盛游泳池（英文：Kwai Shing Swimming Pool）係香港新界嘅一個公眾游泳池，喺葵青區葵涌葵盛圍306號，由康樂及文化事務署管理。
花月22號

花月22號（法文：22 Floréal），亦叫貝母日（法文：Fritillaire），係法國共和曆入面每年嘅第232日，離年尾重有133日（閏年134日）。
花月1號

花月1號（法文：1 Floréal），亦叫玫瑰日（法文：Rose），係法國共和曆入面每年嘅第211日，離年尾重有154日（閏年155日）。
花月21號

花月21號（法文：21 Floréal），亦叫海石竹日（法文：Statice），係法國共和曆入面每年嘅第231日，離年尾重有134日（閏年135日）。
花月17號

花月17號（法文：17 Floréal），亦叫地榆日（法文：Pimprenelle），係法國共和曆入面每年嘅第227日，離年尾重有138日（閏年139日）。
花月18號

花月18號（法文：18 Floréal），亦叫庭薺日（法文：Corbeille d’or），係法國共和曆入面每年嘅第228日，離年尾重有137日（閏年138日）。
花月19號

花月19號（法文：19 Floréal），亦叫濱藜日（法文：Arroche），係法國共和曆入面每年嘅第229日，離年尾重有136日（閏年137日）。
花月20號

花月20號（法文：20 Floréal），亦叫鋤頭日（法文：Sarcloir），係法國共和曆入面每年嘅第230日，離年尾重有135日（閏年136日）。
花月23號

花月23號（法文：23 Floréal），亦叫玻璃生菜日（法文：Bourrache），係法國共和曆入面每年嘅第233日，離年尾重有132日（閏年133日）。
花月24號

花月24號（法文：24 Floréal），亦叫纈草日（法文：Valériane），係法國共和曆入面每年嘅第234日，離年尾重有131日（閏年132日）。
花月25號

花月25號（法文：25 Floréal），亦叫鯉魚日（法文：Carpe），係法國共和曆入面每年嘅第235日，離年尾重有130日（閏年131日）。
維基同享

維基同享（英文：Wikimedia Commons），係自由嘅同享資源，由維基媒體基金會免費提供。
去嗰度上載資源冇乜限制，只要個圖版權無得拗就得，上到去嘅圖像即時可以畀世界各國嘅人共享得。千祈唔好摞版權歸屬未搞掟啲複製圖像去上載。
維基新聞

維基新聞係維基媒體基金會旗下嘅其中一個計劃。
維基友

維基百科人（英文：Wikipedians），通常叫維基友或維基編者，專講女性維基友時者叫薇姬人，係指喺百科全書網站維基百科上寫文章、維護站務同幫維基百科寫文嘅編者，佢哋入面絕大多數人都係用志願者嘅身份活動。

數量
維基友嘅數量自維基百科創辦開始即刻增長得好快。到2009年，數量增長速度減慢咗啲，但都係增長得快。截至2013年5月，所有語言嘅維基百科大約有4,044萬註冊用戶，大多數用戶都唔活躍，活躍嘅用戶大約30萬人。其中英文維基百科截至2013年5月，有近13萬活躍維基友，係所有語言版本最高。由於有大量嘅維基友參與，令英文維基百科做咗有最多文章嘅語言版本。

研究
睇埋：人機互動
例：2017 年維基百科研究
維基百科係靠啲人自願式貢獻（包括寫內容）建立出嚟嘅，所以維基百科最基本就係想鼓勵啲人寫有咁上下質素（例如要齊嗮引述）嘅內容。不過自從 2000 年代中起，就有唔少維基相關工作者留意到個問題－啲人貢獻維基往往唔得持久，好多用戶都係寫咗幾段就似乎冇嗮癮，跟住就乜活動都冇嗮，而且有數據仲指活躍用家嘅數量有逐年下降嘅跡象；於是有研究者就研究用動機相關理論鼓勵啲人持續貢獻維基。
呢班研究者由獎勵嘅概念思考。佢哋條思路大致係噉：由日常生活觀察可知，人會追求啲象徵性質嘅獎勵，例如人會為咗想喺運動會入面攞獎牌而努力噉練習；而且事實表明，就算個獎牌唔掕住獎金等實質嘅犒賞，啲人都仲係會想攞呢啲純象徵性嘅獎勵，噉即係話：
「
獎牌等純象徵性嘅獎勵，有能力令人為咗想攞獎而努力。
」
然後佢哋就做咗場實地實驗，喺德文維基百科度做實驗操作，觀察啲維基友嘅行為，並且（簡化講）暗中將啲用戶分做實驗組同對照組－
喺每個月嘅 6 號，研究者都睇到啲用戶嘅活動數據，知每位用戶「做咗幾多次編輯」同埋「貢獻咗幾多字」呀噉；
研究人員會人手噉檢視啲數據，篩走嗮啲（例如）純搞破壞嘅用戶；
啲表現好（唔淨只考慮貢獻嘅字數）嘅實驗組用戶，會攞到純象徵性嘅獎勵，有人頒好似下面啲圖噉嘅獎畀佢哋），而對照組就無論點貢獻都唔會有噉嘅象徵性獎勵；
兩組受試者都唔會得到錢等嘅實質獎勵；
研究者做住上述噉嘅工序做咗 11 個月，再對啲數據行統計分析，發覺因為貢獻維基而攞到象徵性獎勵嘅用戶（同貢獻咗都冇象徵性獎勵嘅用戶比），明顯比較活躍－貢獻會攞到象徵性獎勵嘅用戶，會變到比較多編輯自己嘅用戶頁，而且亦都比較多喺討論版度同第啲維基用戶交流。基於上述嘅發現，班研究者就提倡用象徵性獎勵，提升啲人貢獻維基百科嘅動機。
一個普通嘅獎項一個普通嘅獎項 呢個獎項係頒畀响技術上有貢獻嘅人。呢個獎項係頒畀响技術上有貢獻嘅人。 呢個獎項係頒畀貢獻多好文嘅人。呢個獎項係頒畀貢獻多好文嘅人。
維基文庫

維基文庫（英語：Wikisource）係維基媒體基金會之下嘅維基百科嘅兄弟計劃，目的係搞個自由、基於維基嘅知識倉庫，來收集每一語言嘅完整原始文獻，重會將呢啲文獻譯做好多種文。佢開始嘅時候叫做「Sourceberg」，後尾經過2003年12月6日嘅投票改做而家個名。
而家維基文庫上面主要擺咗好多種根據GNU自由文檔協議證書嘅文件、兼容呢個協議嘅原始文件，同埋公有領域、無版權或者版權已經過咗期嘅原始文獻，例如古代嘅詩歌、文章、法律文本等等。
呢個項目喺2003年11月4日開始。佢嘅標誌係一座冰山。
維基學府

維基學府（粵拼：wai4 gei1 hok6 fu2；英文：Wikiversity）係維基媒體其中一個工程，亦都係維基百科嘅兄弟項目，響2006年8月開放，提供自由版權嘅學習材料同活動。
維基

維基係維基媒體基金會嘅一個商標，專係用響所有由維基媒體基金會營運、使用Wiki引擎發展嘅中文（包括廣東話）網站上面。
「維基」呢個詞語嚟自「Wikipedia」嘅中文譯名「維基百科」：「維」係綁嘢嘅大繩，又或者係解網，引申到互聯網；「基」係指事物嘅根本，或者建築物嘅地基。「維基百科」夾埋可以引申做互聯網裡面裝住人類基礎知識嘅百科全書，係一種採用Wiki協作系統技術嘅線上百科。之後其他兄弟項目都用「維基」呢個詞語，包括維基新聞、維基辭典、維基語錄、維基書本、維基文庫、維基物種、維基學府等等。
維基數據

維基數據（英文：Wikidata）係一個可協同編輯嘅知識庫，2012年10月30號投入使用，係繼2006年嘅維基學府之後，第一個新嘅維基媒體基金會項目。呢個項目用咗同維基同享資源一樣嘅工作方式，為維基計劃同各種話維基百科嘅信息框、一覽表同埋跨語言連結等提供統一存放嘅數據。標誌係用摩斯碼拼出嚟嘅「Wiki」一詞。
科樂美秘技

科樂美秘技（Konami code）係喺多隻由日本公司科樂美（Konami）出嘅遊戲當中都有嘅一個秘技，入咗 ↑↑↓↓←→←→BA 嘅指令之後會達到某啲特殊效果，效果視個別遊戲可能有所不同。
科歇斯

科歇斯（粵拼：fo1 kit3 si1，Φόρκος / Phorcys）係希臘神話入面嘅原始海神，係深海嘅化身。佢係蓋亞（大地）同澎濤士（大海）個仔。
科洛科爾島

科洛科爾島係俄羅斯一個無人島，屬於北地群島嘅一部分，位於共青團員島西北5.9公里嘅喀拉海，由克拉斯諾亞爾斯克邊疆區負責管轄，長1公里。
科普魯律·穆罕默德帕夏

科普魯律·穆罕默德帕夏（土耳其文：Köprüli Meḥmed Paşa，1575年—1661年10月31號），係鄂圖曼帝國嘅大臣、獨裁者同改革家。佢開創咗科普魯律家族統治嗰段時期，喺穆罕默德四世在位初期做大維齊爾。
科森扎

科森扎（Cosenza）係意大利卡拉布利亞科森扎省首府，人口7萬。
科洛

費蘭度科洛基美路（葡文：Fernando Collor de Mello；1949年8月12號—) 係巴西經濟學同政治人，里約熱內盧州里約熱內盧人。曾經喺1979～1983年間做馬西約市長；1987～1989年間做阿拉瓜斯州長；1990～1992年間出任過巴西總統但喺1992年10月2號被逼辭職，由副總統伊塔馬佛朗哥代理總統職務。
科格利河

科格利河係俄羅斯一條河，屬伊雷奇河嘅右支流，由科密共和國負責管轄，河道全長193公里，流域面積2,680平方公里，河水主要嚟自雨水。
科氏海蝠魚

科氏海蝠魚（學名：Malthopsis kobayashii）係棘茄魚科海蝠魚屬嘅其中一個種。
舉頭三尺

《舉頭三尺》（英文：Look Up）係香港MakerVille製作嘅遊埠節目，由王頌茵、葛綽瑤主持，2023年8月14號到9月1號逢禮拜一到五23:00—23:30喺香港電視娛樂ViuTV播。節目主持會去臺灣15間有巨型神像嘅寺廟遊覽同拜神。
舊上水警署

舊上水警署喺香港新界上水上水鄉莆上村，喺1902年起好，而家警署已改建做大埔區少年警訊會所。喺1988年被評為三級歷史建築，2009年12月18號改評為香港二級歷史建築。

史
舊上水警署喺1902年起好，係英國喺1899年接管新界之後旋即起嘅十三間警署之一。舊上水警署係新界第六個永久警署，所以又叫做「六號警署」，喺1930年代呢間警署曾經係新界各區中僅有電力供應嘅警署。1941年至1945年日本佔領香港期間曾經改做日軍分區總部。1945年投降後繼續由香港警隊使用。1979年，上水警署搬咗去粉嶺嘅新址，原址就改做警民關係組辦公室。1993年之後改做少年警訊會所。

建築
舊上水警署係典型嘅英國維多利亞時代建築，用新古典主義特色設計。兩層高嘅建築物正面有拱形嘅柱廊，係典型嘅熱帶殖民地建築，有助遮太陽擋雨而唔阻礙通風。柱上面有少量嘅裝飾，例如凸出嘅額枋、拱心石同模塊狀嘅柱子頂部等。最初屋頂係用中式瓦磚鋪成嘅斜頂，而家已經改成平頂。建築物兩邊有觀察用嘅塔、防衛用嘅矮墻同觀察窿。部分木門同窗戶仍然保留良好。
舊世界

舊世界（粵拼：gau6 sai3 gaai3，英文：Old World）係指喺哥倫布發現新大陸之前，歐洲所認識嘅世界，包括歐洲、亞洲同非洲（亞歐非大陸或者世界島）。
舉高雙手

《舉高雙手》（Put Your Hands Up），係香港電視娛樂製作嘅文化節目。節目介紹校園同表演場地嘅表演隊伍。節目有三輯：第一輯係由黃浩邦主持，由2018年10月27號到2019年4月20號逢禮拜六15:30-16:00喺ViuTV播；第二輯《舉高雙手2》都係由黃浩邦主持，由2020年1月26號到2月23號逢禮拜日14:00-14:30播，之後由3月1號到10月18號改到12:30-13:00播；第三輯《舉高雙手3》改由王頌茵、李賢（第3集加入）、林珊妮（第19集加入）主持，由2021年5月30號到11月21號逢禮拜日13:00-13:30播。
舉牌員

舉牌員（英文：Placard bearer）係種職業，指舉起牌板嘅人，牌上可以係廣告板、指示，警察警告旗等，要視乎工作性質。但常見係技擊運動中嘅舉牌女郎（ring girl）。佢個職能係喺每回合間走入擂台舉牌宣告下場賽事回合數嘅模特兒，一般係性感女人做工，經常出現喺拳擊、自由搏擊、混合格鬥嘅比賽，較前者出名。
舉牌女郎最早出現喺1965年嘅拳擊雜誌《拳台》，刊登咗一幅女模特兒喺拉斯維加斯拳賽舉牌嘅相。拳賽採用咗舉牌女郎嘅概念宣傳佢嘅活動。

種類
睇埋：香港警察警告旗
各種比賽中舉起指示牌嘅工作人員。
警察中舉起「旗」、「警告」一員。
街頭宣傳一種方法。
運動會千人操，有旗手同埋舉牌運動員。

重大事件
澳洲喺2019年嘅一場拳擊賽中，禁用舉牌女仔。由於議員同女權份子嘅批評，主辦方賽前改用男性取代，即「一個着住褲同恤衫嘅男人」，呢個引發咗極大爭論。
舉牌女仔因為失業，進而開始抨擊女性主義者。
舊五代史

《舊五代史》，原名《五代史》，係中國嘅廿四史其中一本，講成個五代十國嘅史，由北宋嘅薛居正著作。
舊世界鸚鵡科

舊世界鸚鵡科（Psittaculidae），係種雀，屬鸚形目嘅其中一個科，有54個屬203個品種。
舊北區理民府

舊北區理民府（Old District Office North），香港昔日官署，喺大埔運頭角里，今為歷史古蹟，租畀香港童軍總會做會所。英國向大清租借新界之後起，以便接手原本新安縣縣官事務，初時有如新界首府，及後分南約北約，官署就處理北約，南約官署遷去中環。之後再北約理民府，再分大埔元朗，官署做大埔理民府，直至一九八三年先搬走。
一九八八年到二〇〇〇年撥作環境保護署大埔區分處。二〇〇二年，成為香港童軍總會新界東地域總部，改名羅定邦童軍中心（Law Ting Pong Scout Centre）。
一九八一年十一月十三號，評為香港法定古蹟。舊北區理民府係錯名，應叫做舊北約理民府。

史
一八九八年六月九號，英國駐華公使竇納樂爵士（Claude MacDonald，1852-1915），同大清李鴻章，北京簽署《展拓香港界址專條》。同年七月一號，新安縣深圳河以南，沙頭角河以南一大片地，連同大嶼山等離島，以及大鵬灣水域，租借畀英國，為期九十九年。一八九九年四月十七號，香港政府運頭角山上，行升旗禮，正式接收新界租地。座山英人叫旗桿山（Flagstaff Hill），亦稱圓岡（Contour）。
官署初期，治理新界中心，一九〇一年設田土司署（Land Office），後來叫大埔田土司署）。一九〇五年，為咗方便執行土地法例，將「District Land Office」分為兩個部門，其中之一係「Northern District」（北約理民府），座落喺大埔，管治新租地除咗新九龍同三個小島外嘅大部分地區。理民府嘅工作包括收稅、發牌、土地丈量、地區工程、司法仲裁、地方治安、排解糾紛、探測民情等。之後北約理民府分拆為大埔理民府同元朗理民府。
官署一九〇七年起，辦理新界北部，即荃灣以北嘅行政同土地註冊。同時附設郵局，直到重光，兼裁判司法庭，直到一九六一年。一九八三年先停用。

特色
理民府高踞山丘，原分南北，兩座單層，為咗適應天氣潮濕炎熱，東西立面都起咗寬敞嘅磚柱游廊同拱形門窗，整座用紅磚砌成，係廿世紀初典型殖民地建築物。二次大戰之後喺中間加建咗連結兩座，並喺北座加起多一層，整體上保持一貫古樸嘅外觀。喺裏面曾經放置咗砲仔一支，搬咗只剩砲架。

童軍中心同參觀
古蹟由香港童軍總會新界東地域租用。年中開放幾日畀市民參觀，平日朝早市民晨運，大家互不打擾。童軍總會為免影響運作，有保安措施，公眾人士只可以喺建築物圍欄外面影相同觀賞，倘若學校同非牟利團體對舊北區理民府有興趣，可去信童軍總會申請參觀，二〇一七年，總會每週平均安排一間學校參觀，至於市民，亦可以個人名義申請，批唔批就由總會決定。
中間加建連結部分
南座維持單層建築
舊北區理民府介紹銅牌
童軍新界東總部招牌
中座游廊
南座游廊
空砲架
童軍新界東總部立柱
舊南海縣社區

舊南海縣社區係位於廣州越秀區六榕街嘅社區，處於廣州中心地帶，有好多文物古蹟。面積0.07平方公里，有1400幾戶，4300幾人。

個名點嚟
清代之前嘅廣州係冇直接設署嘅，係分畀番禺同南海兩個縣嚟管。以家下解放路做界，條路打東歸番禺縣管，打西歸南海縣管。而舊南海縣社區試過係明清南海縣衙所在，所以就噉嗌呢個名。

文化同歷史
歐陽山嘅《三家巷》攞呢度做原型地，亦都係改編同名電影嘅外景地
百福泉水井嘅古仔
中西結合嘅華僑老屋，因為以前呢度嘅人多數係小資產家，所以曾經嗌做小資街。
8月20號

8月20號係公曆年嘅第232日（閏年第233日），離年尾重有133日。
<< - 8月 - >>



大件事
1140年：岳飛同金軍喺偃城交戰，大破金人一萬五千拐子馬。
1641年：英倫同蘇格蘭簽訂和約。
1791年：丹麥航海家白令發現阿拉斯加。
1882年：俄羅斯作曲家柴可夫斯基創作嘅管弦樂作品《1812序曲》喺莫斯科救世主大教堂首演。
1905年：中國革命同盟會（後來嘅中國同盟會）喺日本東京成立，孫中山做總理。
1914年：第一次世界大戰－德國攻佔布魯塞爾。
1926年[未記出處或冇根據]：日本放送協會成立。
1940年：流亡墨西哥嘅蘇聯政治人托洛茨基喺屋企畀蘇聯特工刺殺，一日之後死咗。
1940年：中國抗日戰爭－八路軍出動百幾個團喺華北地區同日軍作戰，史稱「百團大戰」。
1945年：第二次世界大戰－蘇聯紅軍佔領瀋陽。
1955年：臺灣發生「孫立人事件」。
1960年：塞內加爾退出馬里聯邦，成立塞內加爾共和國。
1963年：卡波恩宣佈塞波加大公國復辟。
1967年：香港「六七暴動」－一對姊弟俾土製炸彈炸死。
1968年：至少20萬華沙條約部隊同5000架坦克入侵捷克斯洛伐克，「布拉格之春」玩完。
1973年：文化大革命－中國共產黨第十次全國代表大會通過決議，將林彪、陳伯達等人永遠開除出黨。
1988年：伊拉克同伊朗按照聯合國安理會598號決議正式實行停火，兩伊戰爭結束。
1991年：中國紅十字會代表人員抵達臺灣，係四十二年嚟首批到臺灣嘅中國大陸公職人員。主要係探望喺「閩獅漁事件」中扣留嘅大陸漁民。
1991年：愛沙尼亞脫離蘇聯重新獨立。
1992年：深圳股災震驚全國，史稱「八二零事件」。
2007年：臺灣中華航空120號班機降落日本沖繩那霸機場之後起火同爆炸，機上165名乘客同機組人員平安。
2009年：第2屆阿富汗總統選舉，由卡爾扎伊連任。
2019年：香港將軍澳連儂牆斬人案，3傷。
8月25號

8月25號係公曆年嘅第237日（閏年第238日），離年尾重有128日。
<< - 8月 - >>



大件事
1825年：烏拉圭宣告由巴西帝國獨立。
1830年：比利時獨立革命爆發。
1943年：《解放日報》發表《沒有共產黨，就沒有中國》嘅社論。
1944年：第二次世界大戰，自由法國嘅軍隊響盟軍嘅協助下，攞返德軍佔領嘅巴黎。
1948年：第1屆朝鮮最高人民會議選舉。
1960年：1960年夏季奧林匹克運動會喺意大利羅馬開幕，會期至9月11號。
1976年：香港秀茂坪冧山泥，18死24傷，係六一八雨災以嚟最嚴重冧山泥。
1991年：白俄羅斯由蘇聯獨立。
1992年：香港中環國際大廈四級火。
2005年：香港7歲男仔岑浩賢喺葵涌梨木樹邨畀兩名蒙面黑衫人㩒喺地下狂斬，男仔手腳中咗6刀，右前臂差唔多被斬甩。後來查出幕後兇手係男仔嘅繼母孔敏儀，而刀手係兩名16歲中四學生羅嘉豪同陳展航。
2005年：颶風卡特里娜（英文：Hurricane Katrina）登陸美國佛羅里達州。
2011年：蘋果公司嘅喬布斯唔做行政總裁，添曲接手。
2013年：香港7歲男仔岑浩賢被斬案嘅主謀孔敏儀扣除假期後刑滿放監，爾日正正係案發8週年。
2016年：香港出現第一單寨卡病例。
2016年：英國科學家團隊發現比鄰星附近有一粒叫比鄰星b嘅行星，距離地球四光年，可能啱人類住。
2019年：香港「八二五荃葵青遊行」，主辦單位宣稱有10萬人參加。暴力示威者衝擊警方，警方頭一次出動人群管理特別用途車，又頭一次喺香港修例風波開槍。多次畀美國總統當勞侵指報道係Fake news（英文：Fake news）嘅美國媒體CNN報道香港警察用汽油彈攻擊暴力示威者，幾日後刋出更正聲明同向香港警務處致歉。
8月1號

8月1號係公曆年嘅第213日（閏年第214日），離年尾重有152日。
<< - 8月 - >>



大件事
1291年：瑞士獨立。
1498年：哥倫布喺第三次航行裏面喺奧里諾科河口附近登陸南美洲。
1647年：大清順治帝晉封多鐸做輔政叔德豫親王。
1655年：清立內十三衙門鐵碑，嚴禁宦官干政。
1774年：英國化學家普利斯特列喺實驗室加熱氧化汞嗰時發現氧氣。
1894年：大清同日本政府同時向對方宣戰，甲午戰爭爆發。
1895年：古田教案發生。
1914年：德國向俄國宣戰。
1915年：中國開始統一銀幣，袁頭銀圓成咗唯一嘅法定銀圓。
1916年：黎元洪就任中華民國大總統。
1917年：教宗本篤十五世向第一次世界大戰參戰各國提出綱領性和平建議。
1927年：中國共產黨二萬軍隊喺江西南昌向國民黨軍隊進攻，史稱「南昌起義」。後來中國軍方將呢一日定做中國人民解放軍建軍節。
1936年：納粹德國領袖希特拉喺柏林主持1936年夏季奧林匹克運動會開幕禮。
1938年：胡文虎辦嘅《星島日報》喺香港出第一版。
2018年：香港實施「廢電器電子產品生產者責任計劃」。
2019年：中美貿易戰—美國總統當勞侵宣佈對3000億美金嘅中國貨加徵10%關稅，9月1號起生效，又威脅會視乎中美貿易談判進展，再決定會唔會將關稅提高至超過25%。

響呢日死嘅人
前30年：馬克·安東尼，羅馬共和國政治人，凱撒副官
223年：曹彰，曹魏皇族同將軍。
477年：劉昱，劉宋皇帝
1137年：路易六世，法蘭西王國國王
1714年：安妮女王，大不列顛王國頭一位君主，亦兼任愛爾蘭王國君主
1801年：喬納森‧愛德華滋 (語言學家)，美國語言學家
1834年：馬禮遜，英國傳教士
1887年：米哈伊爾卡特科夫，俄羅斯新聞從業員同政治人
1923年：史志希，巴西作家、律師同政治人，塞阿拉州長
1940年：馬君武，中國教育家
1943年：林森，中國國民政府主席
1969年：張澤相，南韓總理
1987年：伊芙蓮·納爾遜，加拿大數學家
1996年：賴希施泰因（波蘭文：Tadeusz Reichstein），瑞士化學家，諾貝爾醫學獎得主
2005年：法赫德國王，沙特阿拉伯國王
2009年：科拉桑，菲律賓總統
2015年：洪元碩，中國足球教練
2019年：查全性，中國化學家
2021年：余英時，中國史學家
2024年：克雷格·莎士比亞，英倫足球員同足球教練
8月22號

8月22號係公曆年嘅第234日（閏年第235日），離年尾重有131日。
<< - 8月 - >>



大件事
961年：宋太祖「杯酒釋兵權」。
1864年：以亨利迪南為首嘅紅十字運動，喺歐洲十二國家簽《日內瓦公約》，正式開始。
1875年：日本同俄國簽《聖彼得堡條約》。
1898年：大清同德國簽《膠澳租地合同》。
1910年：日本吞併朝鮮國，喺漢城簽《日韓合併條約》。
1922年：美國電視播最早嘅肥皂劇。
1937年：中國工農紅軍改編做國民革命軍第八路軍。
1937年：中共舉行洛川會議。
1968年：教宗保祿六世去哥倫比亞訪問，係首個訪問拉丁美洲嘅教宗。
1978年：香港佳藝電視執笠，廣播道上由「五台山」變成「四台山」。
1986年：非洲喀麥隆西北部民奧斯火山湖噴硫化氫毒氣，距湖10公里內1200幾人中毒死，300幾人受傷。
1988年：南非同安哥拉、古巴簽停火協議，長達13年嘅安哥拉內戰完咗。
1989年：海王星首個行星環俾人發現。
1990年：1990年亞洲運動會火炬響北京天安門廣場燃點。之後，由飛機送去海口、拉薩、烏魯木齊同埋哈爾濱開始一個月嘅火炬傳遞。
1998年：1998年8月22號日食。
1999年：中華航空AE642班機響香港國際機場翻機，3死，210傷。
2001年：2001年夏季世界大學生運動會喺北京開幕，賽期至9月1號。
2006年：普科弗航空612號班機喺烏克蘭東部頓涅茲克市附近地區墜毀。航機上面160個乘客同10個機組人員全部死晒。
2008年：颱風鸚鵡吹正香港，香港天文台發出歷年最長嘅九號烈風或暴風風力增強信號。
2018年：臺灣新北市永和區發生永和分屍案（中文：永和分屍案）。
8月24號

8月24號係公曆年嘅第236日（閏年第237日），離年尾重有129日。
<< - 8月 - >>



大件事
79年：羅馬帝國維蘇威火山爆發（英文：Eruption of Mount Vesuvius in 79），火山灰掩埋咗附近嘅龐培（拉丁文：Pompeii (urbs antiqua)）同赫庫蘭尼姆（英文：Herculaneum）等等聚居地。
1947年：第1屆老撾最高人民議會選舉。
1965年：美國空軍一架運輸機響香港油塘墜毀，59死。
1968年：法國響南太平洋試驗場爆炸咗氫彈，成為世界上第五個核武國。
2000年：香港立法會議員程介南被媒體揭發以權謀私，其後辭去議員職務，同年年底被判坐監十八個月。
2001年：加拿大越洋航空一客機由加拿大多倫多飛去葡萄牙里斯本期間失事（英文：Air Transat Flight 236），機上306人咸不剌生還。
2006年：國際天文學大會做出咗改變行星定義嘅決議，冥王星降級變成矮行星，太陽系從此變成有「八大行星」。
2008年：2008年夏季奧林匹克運動會喺中國北京閉幕，中國喺獎牌榜以48金、22銀、30銅排第一。
2010年：河南航空一內陸客機由哈爾濱飛去伊春期間失事（中文：河南航空8387号班机空难），44死52傷。
2014年：美國發生地震（英文：2014 South Napa earthquake），1死約莫200傷。
2018年：史葛·摩利臣成為自由黨黨魁，同日宣誓做澳洲總理。
2023年：日本決定由爾日起，將福島第一核電站經處理嘅放射性污水排入太平洋，預計將喺未來30年內持續排放。
8月17號

8月17號係公曆年嘅第229日（閏年第230日），離年尾重有136日。
<< - 8月 - >>



大件事
1649年：《茲博羅夫條約》簽訂。
1807年：美國人羅拔富爾敦（英文：Robert Fulton）開始世界上第一次商業嘅蒸汽船服務。
1945年：印尼獨立，蘇卡諾做首任總統。
1962年：東德國邊防軍開槍打死Peter Fechter（德文：Peter Fechter），佢係首個試圖爬過柏林圍牆被射死嘅人。
1982年：中華人民共和國同美國就美國對臺灣出售武器嘅問題達成協議，並發表「八一七公報」。
1982年：強姦並殺死多名香港女性嘅罪犯「雨夜屠夫」林過雲落網。
1990年：伊拉克喺伊朗撤軍同埋釋放兩伊戰爭中嘅戰俘。
1998年：美國總統克林頓認同萊溫斯基發生過唔正當關係。
1999年：土耳其伊茲麥發生地震，17,118死。
2014年：香港保普選反佔中大遊行。
2015年：2015年曼谷炸彈襲擊，20死125傷，死者包括兩名香港遊客。
2017年：幾個人喺西班牙巴薩隆拿那冧巴喇度揸麵包車撞行人，最少13死80傷；後嚟伊斯蘭國認係佢哋做嘅。
8月23號

8月23號係公曆年嘅第235日（閏年第236日），離年尾重有130日。
<< - 8月 - >>



大件事
1879年：波蘭舒車前電車第一條路線開通。
1939年：蘇聯外長莫洛托夫同納粹德國外長里賓特洛甫響莫斯科簽署《蘇德互不侵犯條約》。
1943年：蘇聯軍隊收復哈爾科夫，納粹德國軍隊退到第聶伯河防線，庫爾斯克戰役結束。
1958年：中國人民解放軍突然進攻金門，一日砲擊幾萬發，是爲金門砲戰（中文：金门炮战）。
1975年：財政司夏鼎基響英國就香港12種針織品受到歐洲共同市場限額協定打擊尋求對策。自從港貨打入歐洲共同市場以嚟，雙方曾經就紡織品輸入歐洲各國出品配額多次談判，但係都冇結果。夏鼎基到英國傾吓之後，情況逐漸改善。到1977年，香港終於享有出口歐洲市場嘅特惠稅。
1981年：香港屯門公路深井迴旋處一架救護車同一架雙層巴士相撞，救護車上嘅氧氣樽爆炸，即刻燒着，四死。
1989年：三個波羅的海國家200萬人參加波羅的海之路和平示威。
1990年：香港荃灣德士古道屈臣氏工業大廈五級火，消防員通宵救火，到第二日凌晨3點幾救熄，五個人受傷。
1990年：西德同東德宣佈會喺10月3號統一。
1992年：首屆長春電影節（中文：长春电影节）喺中國長春開幕，會期至8月28號。
2000年：海灣航空一客機由埃及開羅飛去巴林期間失事（阿拉伯文：طيران الخليج رحلة 072），機上143人咸不剌死晒。
2010年：馬尼拉人質事件，導致香港遊客8死7傷。
2011年：2011年夏季世界大學生運動會喺中國深圳閉幕，中國喺獎牌榜以75金、39銀、31銅排第一。
2017年：超強颱風天鴿喺廣東珠海南部登陸。鄰近嘅香港同澳門分別掛十號颶風信號同十號風球。
2017年：第4屆安哥拉國會選舉。
8月19號

8月19號係公曆年嘅第231日（閏年第232日），離年尾重有134日。
<< - 8月 - >>



大件事
1918年：中國詩人李叔同出家，法號「弘一」。
1942年：盟軍部隊向法國港口迪耶普一個德軍佔領區搶灘，以汲取經驗作為日後大規模反攻嘅參考。登陸部隊由五千個加拿大士兵，一千個英軍同埋五十個美軍組成，七成士兵戰死或被俘。
1989年：香港九龍美孚新邨揭發肢解女屍案。一個39歲韓國女人，響佢同居日本工程師嘅住所內被肢解。警方調查之後，拉咗一個49歲日本疑兇。
1991年：蘇聯發生八月政變，副總統亞納耶夫宣佈成立「緊急狀態委員會」接管國家權力，並軟禁總統戈巴卓夫，揭開蘇聯解體序幕。
1994年：中國中央國家機關首次招考公務員。
1998年：香港商業電台節目主持人鄭經翰喺返工途中遇襲，身中8刀受重傷。
2002年：2002年汗卡拉嘅米26墜機事件，127死20傷。
2003年：聯合國駐伊拉克辦事處受汽車炸彈襲擊，22死百幾人傷。
2005年：馬英九喺7月16號嘅2005年中國國民黨主席選舉贏出後，爾日接任中國國民黨主席。
2017年：一個低壓區喺硫磺島西南面海域形成。爾個低壓區後尾發展成超強颱風天鴿，喺珠江三角洲一帶造成災難性破壞。
2017年：2017年夏季世界大學生運動會喺臺灣臺北市開幕，賽期至8月30號。
2017年：2017年東南亞運動會喺馬來西亞吉隆坡開幕，賽期至8月30號。
花石綱

花石綱係指北宋末年專門幫宋徽宗（宋朝第八個皇帝）運輸珍奇花、異草、名木、奇石去滿足佢既特殊喜好既艦隊。喺北宋，「綱」係指一個貨物運輸團隊，十艘貨船就叫一個「綱」。

概要
宋徽宗有一定既文學同埋畫畫天賦，佢鍾意繪畫、建築、花園。佢叫童貫、蔡京同埋後嚟蔡京推薦既朱勔，去採購園林造景用既奇花、名木、奇石（例如太湖石）。
採購既地點主要係江南一帶，任何俾佢哋睇中既嘢都會俾佢哋低價買入，甚至就咁攞走，然後通過運河或者陸路運去首都開封。

問題
陸路運輸既時候，妨礙到佢哋既任何私人住屋都會俾佢哋強拆。
運河運輸既時候，任何阻住佢哋既橋樑都會俾佢哋強拆。另外，運河被佢哋佔用咗，阻礙咗其他正常既河運。
喺運輸既過程裏面，為咗保留啲嘢既原始形狀，啲嘢要成件包裝，運輸困難度同埋需要花費既時間都好多，對其他民眾造成不便，引起民憤。
呢啲採購方式同埋運輸所需既大量成本同埋勞動力引起咗公眾既不滿。結果江南地區爆發咗「方臘之亂」既農民起事。宋欽宗即位之後，將朱勔、蔡京、童貫三個人定罪，將佢哋放逐，之後蔡京病死咗，朱勔、童貫兩個人俾欽宗處死咗。

水滸傳
明朝小說《水滸傳》以北宋末年做古仔既背景，個古仔講到青面獸楊志押送花石綱既時候翻咗船，啲貨跌咗落江，唔敢返去京城覆命，四處流浪。而古仔裏面，方臘既叛亂亦都係同對花石綱既不滿有關。
《水滸傳》裏面花石綱古仔既原形係《大宋宣和遺事》，《大宋宣和遺事》講到「先有朱勔者，因蔡京以進。上頗垂意花石，勔初才致黃楊木三四本，已稱聖意。後歲歲增加，遂至舟船相繼，號作花石綱。」
花田囍事2010

《花田囍事2010》（英文：All's Well, Ends Well Too 2010），係2010年上畫嘅港產片，由吳君如、黃百鳴、古天樂、鄭中基、熊黛林、Angelababy主演，黃百鳴、邱禮濤執導。套戲翻拍1993年電影《花田囍事》。
花癲大少

《花癲大少》係喺1965年嘅一部粵語喜劇，由陳焯生執導，新馬仔、南紅主演。

情節
花國偉係一個不務正業、花天酒地嘅酒樓太子爺。有一日，佢遇見謝玉霞，一見鍾情，於是求佢老豆俾佢打理酒樓，借意親近玉霞，終打俾佢追到玉霞。點知國偉婚後故態復萌，於是玉霞諗計呃咗國偉啲錢想保住花家嘅產業。國偉冇哂錢之後決定發奮做人，最後都得到玉霞原諒。
花白蠟

花白蠟（Fraxinus ornus）又叫花梣，係木樨科梣屬嘅植物，主要分佈喺南歐同西南亞地區。
花神星

花神星（Flora），即係小行星8，係太陽系小行星帶嘅一粒小行星，喺1847年10月18號發現。
花田錯

《花田錯》係台灣歌手王力宏嘅歌。由陳鎮川填詞，王力宏作曲。呢隻歌收錄喺佢2005年出嘅《蓋世英雄》專輯。
花盆

花盆（粵音：faa1 pun4；英文：flowerpot）係指畀人攞嚟喺裡便種植物嘅容器。
花田光

花田光 ，係日本嘅一個男配音員。

配音作品一覽
呢個表唔完整，歡迎加料。
美國運輸司令部

美國運輸司令部 (USTRANSCOM)係美國國防部下轄聯合作戰司令部之一，職能係提供返陸海空全方位嘅運輸支持，保障返美國投送啲部隊同物資去任何需要嘅地方。運輸司令部嘅HQ位處伊利諾州斯科特空軍基地，1987年組建，當任司令係空軍上將賈桂琳·範沃斯（英文：Jacqueline D. Van Ovost）。
美國運通

美國運通（American Express）係美國一間金融服務公司，喺1850年創辦，主要業務係出信用卡。
美國銀行

美國銀行（Bank of America）係美國第二大銀行集團，歷史可以追溯到1904年。
Bassignac-le-Bas

Bassignac-le-Bas係法國嘅一個市鎮，位置喺戈雷茲。
Bastelicaccia

Bastelicaccia係法國嘅一個市鎮，位置喺南歌斯嘉。
Bassignac-le-Haut

Bassignac-le-Haut係法國嘅一個市鎮，位置喺戈雷茲。
Bastardo

Bastardo係一種專門釀酒用嘅提子。
Bastelica

Bastelica係法國嘅一個市鎮，位置喺南歌斯嘉。
Bassoles-Aulers

Bassoles-Aulers係法國嘅一個市鎮，位置喺埃納。
Bassoues

Bassoues係法國嘅一個市鎮，位置喺奧斯坦尼大區嘅熱爾。
Basville

Basville係法國嘅一個市鎮，位置喺卡勒茲。
窗

窗（或者叫窗口）係屋宇開口，有大有細，要嚟畀啲氣入，或者畀光入。類似門就係可以開閂，佢同門唔一樣，門要嚟畀人出入，但係窗就唔係。窗係喺埲牆或者天花板，喺天花板嗰種叫天窗。
有啲窗上面加門，叫窗門，方便開閂，需要透氣透光就開，唔使就閂埋。
除咗屋宇，車箱、船艙等地方，有啲開口都叫窗。
窗外的天氣

《窗外的天氣》係由姚謙填詞，伍思凱作曲，蕭亞軒演唱嘅一隻歌。呢隻歌亦都係電影《紐約的秋天》中文主題曲，同時亦收錄喺《紅薔薇》唱碟度。

簡介
呢隻歌嘅MV係由夏紹虞做導演。
窗簾

窗簾，簾一種，掛響窗邊用來遮光，又可以隔塵。窗簾原本係用竹造，不過依多數用布造，窗簾用嘅布叫窗簾布。如果用紗做叫窗紗。
窗邊咆哮

窗邊咆哮，又叫十點鳩嗌、十點鳩叫，係香港反逃犯條例修訂運動入面由網民自發嘅一個長期抗爭活動，由2019年8月中開始，每晚搭正十點鐘，就對住窗出面大嗌抗議口號，互相呼應，再喺十點搭三、搭半同搭九重覆再嗌。呢個活動概念係參考1970年代開始喺瑞典出現嘅弗洛格斯塔咆哮（英文：Elvavrålet）（Elvavrålet）。9月頭，有網民用「開咗學，學生要早啲睏覺」做理由，希望提早一個鐘喺九點嗌，但未得到廣泛認同。
窒息

窒息，俗名唞唔到氣，係指因為唞氣唔正常而導致身體缺氧嘅情況，可能會對腦構成損害，變植物人，甚至死。常見窒息原因係氣管塞住咗，譬如嘢食哽住喉嚨、浸親、畀人鍊住條頸、吊頸，亦可以係吸入一氧化碳或其他毒氣、睏覺窒息、濫藥等等。
窗櫃

窗櫃，窗安玻璃嘅架，尤其係趟窗嘅架。
英文叫佢Sash。
窗燈

『窗燈』（窓の灯） 係青山七惠出嘅第一本小說，2005年出咗之後就得咗日本文藝賞，呢本書收咗一個中篇小說『窗燈』同一個短篇小說『村崎太太的巴黎』。
窗格

窗格，窗一種，木窗中間，有木條砌成有格花紋，成窗通窿透光透風。另外又寫窗隔，阻隔之意。又或寫做窗槅。有時為咗隔寒，而糊紙糊紗。有時窗格內再加堂卷簾。窗格靚起上來，稱得上木雕藝術。
後期有啲就唔用紙，而用玻璃。隔寒之餘，透光更好。有啲用彩色玻璃，更加多色彩。

文
文學上有唔少窗格。大宋沈括夢溪筆談有寫，「蘇易簡為學士、已寢遽起、無燭具衣冠、宮嬪自窗格引燭入照之。」可見燭光由外面照得入。大宋楊誠齋有詩荔枝堂夕眺，「迎寒窗隔重糊遍、只放書邊數眼明。」可知窗格會貼紗貼紙，阻擋風寒。
大明大清時，種種章回小說，有唔少講到窗格。西遊記，「堂後有一座大樓、樓上窗格半開、隱隱見一頂黃綾帳幔。」水滸傳又有寫，「童子點上燈來、閉了窗格、掇張桌子、鋪下五六碟菜蔬。」可知開得閂得，窗咁用。紅樓夢，寫「咱們如今都系霞影紗糊的窗槅。」又寫「窗格門戶一齊摘下、全掛彩穗、各種宮燈。」窗格都拆得落來。同樣亦見喺儒林外史，「張俊民領著小廝、自己動手把六扇窗格盡行下了、把桌子抬到簷內。」
窗紗

窗紗係用嚟遮住個開咗嘅窗嘅紗布，個樣有啲似窗簾，但透光透氣，作用主要係阻擋昆蟲飛入屋。
Big Echo

Big Echo，又叫大迴音，係香港一間卡拉OK公司兼連鎖店，響2003年香港沙士期間執笠，曾經搞過歌唱比賽，發掘過唔少香港歌手，好似容祖兒同胡諾言咁。
間嘢全名Big Echo Club Karaoke Box，由 第一卡拉O.K.(香港)有限公司經營，老闆係劉麗萍又叫Apple。
沙士前香港卡拉OK曾經三大瓜分，即係Big Echo，Neway同加州紅。Top One、Neway、前衛、Big Echo、NICAM、嘉禾、創藝與活力energy等九間卡拉OK，曾經搞咗個「大聯盟」，當時叫大聯盟卡拉OK。聯盟目的係對抗加州紅，同埋可以響版權費度同唱片公司傾到好價錢。
2003年，Big Echo因容祖兒過檔Neway，而同Neway交惡（惡讀污陰去聲）。
執笠之時，間公司曾拖欠強積金。
Big big shop

big big shop係香港一個網上購物平臺，由電視廣播有限公司嘅big big channel喺2018年5月7號開辦。佢嘅經營模式參考HKTV Mall本嚟計劃嘅「視網聯銷」（最後因為攞唔到免費電視牌而推行唔到），即係透過電視節目嘅間接宣傳去推銷貨品。2019年3月，big big shop併吞利亞零售（香港OK便利店經營者）嘅網上購物平臺「FingerShopping」。
皆因無綫電視2021年收購咗另一網購平台「士多」同「鄰住買」，業務重疊，結果big big shop喺2022年開始逐漸淡出，並喺9月21號正式終止營運。

對無綫電視節目嘅影響
big big shop開張之後，唔少無綫電視節目都加插咗big big shop貨品嘅間接宣傳，譬如《流行都市》、《東張西望》同埋《食平D系列》。
Bignicourt

Bignicourt係法國嘅一個市鎮，位置喺亞丁。
Bigorno

Bigorno係法國嘅一個市鎮，位置喺上歌斯嘉。
Biguglia

Biguglia係法國嘅一個市鎮，位置喺上歌斯嘉。
Big Four

Big Four係香港樂壇由張衞健、許志安、蘇永康以及梁漢文於2009年所組成嘅樂隊同音樂計劃，於2009年尾推出第一首歌曲《Big Four》，並打入各大流行音樂榜。
Big Four於2010年3月11至15號喺紅館開5場演唱會。
莊忠平

莊忠平係香港親中派政治人物兼漁農界人士。

選舉經歷
喺2021年9月，佢成為香港特别行政區選舉委員會漁農界委員。
莊志達

莊志達（—2015年12月12號）係香港民主黨黨員，2004至2011年間出任深水埗區議員。
佢2002年喺香港中文大學社會學系畢業。喺2003年區議會選舉，佢以1097票贏咗劉志明（437票），當選2004-2007年荔枝角選區區議員。喺2007年區議會選舉，莊志達以1,484票贏咗劉偉倫（657票），奪得荔枝角北選區區議員議席，期間出任深水埗西分區委員會委員同埋深水埗撲滅罪行委員會委員。之後再無參選，投身保險界。2014年開始佢出任民主黨九龍西支部常委。
2015年12月12號，佢老婆發現佢喺元朗八鄉住所燒炭自殺，送院搶救證實不治，享年35歲。
莊文強

莊文強（英文：Felix Chong，1968年12月27號—），係香港電影編劇同導演，代表作包括《竊聽風雲3》同《無雙》。
舊調景嶺警署

舊調景嶺警署（英文：Old Rennie's Mill Police Station），又叫前調景嶺警署（英文：Former Rennie's Mill Police Station），係香港舊時一間差館，喺新界調景嶺寶琳南路160號。差館喺1962年起好，到1991年停用。之後舊差館一度丟空，到1999年用嚟安置被逼遷嘅普賢佛院（1956年成立）。2013年西貢區議會建議用舊差館發展風物資料館（之後正式命名「將軍澳風物汛」），當局2014年就終止普賢佛院嘅短期租約，但未提供安置方案，所以佛院拒絕搬走。雖然當局目標2018年底落成，但係到2021年12月24號先搞掂。

調景嶺警署
調景嶺警署嘅成立同調景嶺嘅歷史有密切關係。1950年代開始，調景嶺用嚟安置受國共內戰影響而走難到香港嘅難民（主要係國軍家眷），到1950年代尾已經有超過一萬人。1961年香港政府決定畀難民香港身份證，同時改善嗰度基建，開始供水供電同埋開闢車路，調景嶺警署亦喺1962年起好，維持嗰度嘅治安，亦對嗰度進行嚴密監視，避免親國民黨人士主導嘅1956年雙十暴動重演。
調景嶺警署地理位置喺調景嶺高處，設有哨崗，可以居高臨下望晒成個調景嶺。
1990年代頭，香港政府落實清拆調景嶺寮屋區，重建成將軍澳新市鎮一部份，調景嶺警署喺1991年底率先停用，到1995年4月政府正式宣佈清拆寮屋區。

普賢佛院
1956年，藏傳佛教章嘉活佛徒弟吐登上師落腳香港調景嶺建立普賢佛院，援助嗰度嘅居民。佛院供奉嘅觀音嘅化身「綠度母」，又收藏咗原本喺北京雍和宮嘅「唐卡」（佛像圖）。
受政府清拆調景嶺寮屋區影響，普賢佛院喺1999年7月9號開始被安置到原調景嶺警署，只需繳交每年一蚊港紙象徵性租金，當做拆遷嘅賠償，不過租約只係短期租約。
普賢佛院入面有一啲藏傳佛教嘅宗教物品，亦供奉咗四百幾個喺調景嶺過身嘅國軍靈位。
受西貢區議會決定選址舊調景嶺警署起風物資料館影響，普賢佛院嘅租約喺2014年11月28號到期後，政府要求佛院搬出，不過就無提供任何安置方案同賠償，所以佛院第四代住持劉建國講明拒絕遷出。2015年6月，地政總署人員執行收地行動，劉建國喺佛院天台點火燒手抗議，不過都阻止唔到當局嘅行動。當局將佛院內物品扣押，建築物出面用圍板封住，外面設有保安崗亭。

將軍澳風物汛
2013年，香港政府預留一億港紙畀各區區議會推動「社區重點項目」，西貢區議會最終決定用其中五千萬搞調景嶺文物行山徑同埋風物資料館，項目由基督教靈實協會中標，負責頭5年嘅營運。
風物資料館定名「將軍澳風物汛」，選址舊調景嶺警署（包括隔籬兩座警員宿舍），總樓面面積為562平方米，展覽內容由Pointsman顧問公司設計及策展，完成工程後移交基督教靈實協會接手營運。風物資料館免費開放，展示將軍澳發展做新市鎮之前嘅面貌，同埋區內嘅發展里程，亦會搞專題展覽、講座同埋導賞團。館入面設有紀念品舖頭同埋茶室。而隔籬兩座警員宿舍就會活化成旅舍，命名做「靈風雅舍」，設有14間客房，並靠旅舍收入去維持成個項目自負盈虧。
項目工程喺2017年2月開始，喺同年4月24號舉行動土禮，目標2018年底落成，但係到2021年12月24號先搞掂。
舊金山華藏寺

華藏寺喺美國舊金山市中心熱鬧嘅米慎區（Mission District），喺第二十二街3134號，以前係一間天主教教堂，喺2004年12月25號開寺，入口處供奉彌勒菩薩像，一樓係大雄寶殿，供奉釋迦牟尼佛像、千手觀音菩薩像、韋馱菩薩像，二樓係彌陀殿，供奉阿彌陀佛像，佛像兩層樓高，極度莊嚴壯觀，三樓係藏經閣，後院設有關聖帝君護法亭。

建築設施
大雄寶殿
大雄寶殿中央供奉釋迦牟尼佛、左邊供奉千手觀音菩薩、右邊供奉韋馱菩薩。呢度係舉辦法會同共修時嘅主要大殿。
彌陀殿
彌陀殿喺二樓，供奉兩層樓高嘅阿彌陀佛像，如果法會人數太多，就會分散去彌陀殿。
彌勒菩薩聖台
入口處一入去就見到大肚彌勒菩薩法像。
關聖帝君護法亭
後院供奉關聖帝君護法聖神，關聖帝君係佛教護法聖神，聖靈感應，後院提供靈籤畀信眾搖籤問事。
藏經閣
三樓係藏經閣，主要放置淨宗、禪宗主要經典，如阿彌陀佛經、藥師琉璃光如來功德本願經、地藏菩薩本願經等。
後院花園
裡面有一樖木棉聖樹，相傳曾經多次喺萬里晴空、天空無雨嘅情況之下降甘露。